Diari Oficial de la Generalitat Valenciana


Sumari del DOGV 6583, del 09-08-2011 (2011/8627)

RESOLUCIÓ de 12 de juliol de 2011, del vicepresident del Consell Valencià de l'Esport, per la qual es convoquen els XXX Jocs Esportius de la Comunitat Valenciana per a xiquets i joves en edat escolar i s'aproven les bases per les quals se'n regiran.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6583

Data del DOGV
:   09-08-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8627


Data del document
:   12-07-2011

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport

RESOLUCIÓ de 12 de juliol de 2011, del vicepresident del Consell Valencià de l'Esport, per la qual es convoquen els XXX Jocs Esportius de la Comunitat Valenciana per a xiquets i joves en edat escolar i s'aproven les bases per les quals se'n regiran. [2011/8627]
D'acord amb el que disposa l'Estatut d'Autonomia de la Comunitat Valenciana, en l'article 49.28, l'esport és competència exclusiva de la Generalitat.
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, indica en l'apartat 6 del seu article 2 com a principi rector de l'administració pública, «el reconeixement de la pràctica esportiva com a factor essencial per a l'atenció de la salut, per a l'augment de la qualitat de vida i del benestar social, per al desenvolupament integral de la persona i per al rendiment de beneficis de salut a totes l'edats per mitjà de les activitats físiques adients» (article 2.6), i en el seu apartat 7, el del «reconeixement de l'esport i l'activitat física com a valor educatiu que contribueix a la formació integral de xiquets i joves» (article 2.7).
A més, entre les línies generals d'actuació de la Generalitat que s'estableixen en l'article 3 de l'esmentada Llei 2/2011 està la de «Implantar i desenvolupar programes esportius en l'edat escolar, amb especial atenció a l'exercici d'activitats extraescolars de caràcter recreatiu o competitiu en els centres docents, com a garantia i mitjà de la formació integral dels joves».
Així mateix fa una menció expressa en el seu article 31 als Jocs Esportius de la Comunitat Valenciana com a un «conjunt de competicions i activitats de caràcter esportiu, de convocatòria anual, dirigides a la població en edat escolar, en atenció a la seua diversitat i oberta a la participació de qualsevol tipus d'entitats i centres docents».
Els Jocs Esportius de la Comunitat Valenciana proposen una adaptació del fenomen competitiu servint com a complement a la pròpia activitat esportiva que desenvolupen els joves en edat escolar a través de les diferents entitats, i contemplant els valors formatius i constructors de la personalitat que han de considerar-se en estes edats.
També han de comprendre encontres esportius que faciliten la pràctica esportiva de persones amb discapacitat, adaptant l'activitat quan siga convenient.
En l'organització dels Jocs Esportius de la Comunitat Valenciana col·laboraran els ajuntaments i federacions esportives dins dels seus respectius àmbits d'actuació i competències.
Amb la intenció de complir amb les línies esmentades, la Generalitat organitza anualment els Jocs Esportius de la Comunitat Valenciana com a campanya de promoció de les activitats esportives en edat escolar.
Per això, fent ús de les competències assignades en la Llei 3/2006, de 12 de maig, de la Generalitat, de Creació del Consell Valencià de l'Esport, i en el Decret 170/2006, de 17 de novembre, del Consell, pel qual s'aproven els seus estatuts, resolc:
Únic
Convocar els XXX Jocs Esportius de la Comunitat Valenciana i aprovar les bases que els regiran, inclòs el model del full d'inscripció, que figura en l'annex de la present resolució.
DISPOSICIÓ FINAL
Única
La present resolució produirà efectes des de l'endemà de la seua publicació en el Diari Oficial de la Comunitat Valenciana.
De conformitat amb el que estableixen els articles 107, 116, i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs potestatiu de reposició haurà d'interposar-se davant del secretari autonòmic de Cultura i Esport-vicepresident del Consell Valencià de l'Esport, en el termini d'un mes a comptar de l'endemà de la publicació de la present resolució en el Diari Oficial de la Comunitat Valenciana.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució en el Diari Oficial de la Comunitat Valenciana.
València, 12 de juliol de 2011.- El secretari autonòmic de Cultura i Esport i vicepresident del Consell Valencià de l'Esport: Rafael Ripoll Navarro.
Annex
Bases generals
1. Participants
1.1. Entitats: Podran sol·licitar la participació en els XXX Jocs Esportius de la Comunitat Valenciana els centres d'ensenyança, clubs esportius, associacions o altres entitats legalment constituïdes, la seu social dels quals es trobe dins del territori de la Comunitat Valenciana. Les entitats podran inscriure esportistes, tècnics i delegats que complisquen els requisits establits en els apartats següents
1.1.1. Esportistes: Podran participar en els XXX Jocs Esportius de la Comunitat Valenciana els esportistes nascuts entre l'1 de gener de 1993 i el 31 de desembre de 2005.
1.1.2. Tècnics i delegats: Entre els tècnics i delegats de les entitats i equips participants en els XXX Jocs Esportius de la Comunitat Valenciana almenys un haurà de ser major d'edat, i com a responsables dels esportistes participants hauran de tindre la suficient capacitació per a inculcar en estos els valors que propugnen els Jocs Esportius. Es recomana que posseïsquen la titulació esportiva i/o acadèmica adequada.
Excepcionalment, les entitats participants podran designar tècnics majors de setze anys, sempre que estos hagen superat el curs d'entrenador de nivell I de la modalitat corresponent.
2. Esports convocats
Estarà oberta la inscripció a tots els esports amb federació autonòmica legalment constituïda, així com a les activitats físiques reconegudes i qualificades pel Consell Valencià de l'Esport, sempre que compten amb un mínim de participants per a poder realitzar la competició o activitat, d'acord amb allò que s'ha estipulat en la present resolució per a cadascun dels esports i fases.
En la categoria prebenjamí, exclusivament, es convocarà la modalitat multiesport. En les altres categories es podrà convocar la modalitat multiesport junt amb altres modalitats esportives d'acord amb les especificacions establides en la base 5.1.3.
En el cas de persones amb discapacitat, els esports, categories, nivells, fases de competició i calendaris es determinaran en funció de les inscripcions que es realitzen, així com de les necessitats dels practicants. Es fomentarà la inclusió de les persones amb discapacitat en els equips, jornades i encontres dels Jocs Esportius de la Comunitat Valenciana i es podran convocar modalitats esportives específiques com el goal-ball, boccia, eslàlom, etc., en les quals la participació siga inclusiva.
Les modalitats de futbol 11 i futbol sala es regiran exclusivament pel que disposen les bases 7.1.3. i 7.1.4., així com per les bases de competició corresponents.
Un esportista no podrà participar en més d'una competició dels Jocs Esportius de la Comunitat Valenciana en el mateix dia.
3. Categories
Les categories seran les següents:

(1) En la fase provincial els equips mixtos s'integraran en les competicions masculines.
(2) La categoria juvenil es programarà exclusivament per a esportistes que no tinguen en la mateixa temporada llicència federada en el mateix esport i exclusivament en l'àmbit municipal.
\* \* \* \* \*

(1) En la fase provincial los equipos mixtos se integrarán en las competiciones masculinas.
(2) La categoría juvenil se programará exclusivamente para deportistas que no tengan en la misma temporada licencia federada en el mismo deporte y exclusivamente en el ámbito municipal.
En les categories infantil, cadet i juvenil, de forma excepcional, en el suposat cas que un esportista no poguera inscriure's en algun equip del seu sexe, a causa de la inexistència d'inscripcions en la seua entitat, es permetrà que s'integre en un equip de l'altre sexe passant a disputar la competició masculina.
4. Nivell de competició
Amb caràcter general, les competicions presenten un nivell únic, nivell promoció.
Excepcionalment, en modalitats esportives que així ho requerisquen es pensarà la possibilitat de participació en dos nivells de competició: nivell de promoció i nivell d'iniciació al rendiment.
Per a la present edició dels Jocs Esportius es convoca nivell d'iniciació al rendiment en els següents esports i categories:

El nivell d'iniciació al rendiment presenta un objectiu més competitiu que el de promoció, i constitueix la primera etapa cap a l'esport d'elit i alt rendiment, més adaptat pel seu nivell i organització a clubs, associacions esportives i centres educatius que per la seua estructura organitzativa així ho aconsellen.
L'adscripció al nivell d'iniciació al rendiment estarà condicionada a criteris tècnics establits entre la corresponent federació i el Consell Valencià de l'Esport i detallats en les bases específiques d'estos esports, admetent-se un únic equip per entitat i categoria.
5. Àmbit de competició
5.1. Municipal i intermunicipal.
5.1.1. Competicions i encontres municipals: organitzades pels corresponents ajuntaments per a totes les categories. Els ajuntaments decidiran les modalitats esportives i categories que organitzen segons la demanda esportiva.
Els ajuntaments informaran per escrit, i d'acord amb la base 7.1.5., de les inscripcions per estos registrades i de les fases de competició organitzades a la delegació territorial del Consell Valencià de l'Esport corresponent.
S'entén com a fase municipal/intermunicipal aquella que comporta una celebració d'encontres o competició esportiva periòdica i de duració prolongada, amb una participació mínima de 4 equips per esport i categoria i que pertanguen a tres o més entitats.
5.1.2. Competicions i encontres intermunicipals: els ajuntaments, mancomunitats o qualsevol institució pública supramunicipal podran organitzar competicions que acullen participants d'uns quants municipis.
Els equips d'aquelles entitats que, a pesar que en la seua localitat s'organitza competició municipal, desitgen jugar des d'un principi en un altre àmbit de competició perquè la competició municipal no s'ajusta a les seues necessitats competitives, podran sol·licitar-ho a través del seu ajuntament a la corresponent comissió provincial, que serà la que decidisca en última instància la conveniència de participar en l'àmbit de competició sol·licitat.
5.1.3. En l'àmbit municipal o intermunicipal en la categoria prebenjamí, i especialment en les categories benjamí i aleví, donades les característiques especials del desenvolupament evolutiu dels xiquets/es pertanyents a estes edats, es recomana als ajuntaments o les institucions públiques supramunicipals, en el marc de les seues competències, introduir el multiesport com a modalitat esportiva adaptada, basada en la pràctica de diversos esports amb caràcter individual i col·lectiu, adequant les normes i les característiques de joc a les necessitats de les edats i amb l'objecte d'evitar una especialització esportiva precoç. La introducció de la dita modalitat pels ajuntaments o les institucions públiques supramunicipals no tindrà en cap cas caràcter normatiu per part del Consell Valencià de l'Esport i, a més, requerirà la presentació del projecte per part de l'ajuntament que desitge organitzar la dita modalitat en la delegació territorial del Consell Valencià de l'Esport corresponent a la seua província.
5.1.4. De les competicions municipals i intermunicipals es classificaran els equips per a la competició provincial d'acord amb la següent taula:

Les institucions públiques organitzadores comunicaran els equips classificats a la delegació territorial del Consell Valencià de l'Esport corresponent, qui marcarà el termini màxim de presentació d'estos.
5.2. Àmbit provincial: per a la categoria aleví, infantil i cadet. Excepcionalment es podrà autoritzar la categoria benjamí en alguns esports quan la participació i l'organització de la modalitat esportiva així ho requerisquen. Serà organitzat per les comissions provincials per als esportistes i equips classificats de les diferents competicions municipals i intermunicipals, en funció del barem indicat en el punt 5.1.4., i per als esportistes i equips que no s'han integrat en competició municipal.
5.3. Àmbit autonòmic: per a la categoria infantil i cadet. Excepcionalment es podrà autoritzar la categoria aleví en alguns esports quan la participació i l'organització de la modalitat esportiva així ho requerisquen. Serà organitzat per la comissió autonòmica d'acord amb les bases de competició específiques de cada modalitat esportiva.
En les modalitats esportives i categories en què s'organitza competició del nivell d'iniciació al rendiment, seran els equips i/o esportistes d'estes competicions els únics que podran participar en l'àmbit autonòmic, segons establisquen les bases de competició específiques de cada modalitat esportiva.
Excepcionalment, quan la inscripció en el nivell d'iniciació al rendiment siga considerada insuficient per la comissió autonòmica, i a l'efecte de designar als equips assistents a la final autonòmica, es podran disputar eliminatòries amb equips finalistes en el nivell de promoció.
En modalitats individuals haurà d'existir un mínim de cinquanta inscripcions pertanyents almenys a sis entitats esportives i dos províncies diferents. No es consideraran en este còmput les federacions esportives autonòmiques de la Comunitat Valenciana.
Excepcionalment es podran realitzar campionats autonòmics de modalitats esportives que no complisquen els requisits exposats en el paràgraf anterior quan la comissió autonòmica ho considere adient pel seu interés social i de promoció esportiva.
6. Organització
6.1. Els XXX Jocs Esportius de la Comunitat Valenciana es desenvoluparan, preferentment, des de setembre de 2011 a agost de 2012, ambdós inclusivament.
Les bases específiques de competició de cadascuna de les modalitats esportives s'establiran de comú acord amb la federació esportiva corresponent. Estes bases estaran a disposició de les persones interessades en la pàgina web del Consell Valencià de l'Esport ., en les delegacions territorials del Consell Valencià de l'Esport d'Alacant, Castelló i València, i en les seus de les corresponents federacions esportives.
6.2. Per a l'organització i control dels esmentats Jocs Esportius es constituiran les comissions següents:
- La comissió autonòmica, que serà l'encarregada de l'exercici de l'activitat en el seu àmbit de competència i estarà integrada per representants de les següents institucions o òrgans: el Consell Valencià de l'Esport, les federacions esportives designades pel Consell Valencià de l'Esport implicades en els Jocs Esportius, les tres delegacions territorials del Consell Valencià de l'Esport i, actuant com a secretari de la comissió, el cap de la Secció d'Extensió Esportiva del Consell Valencià de l'Esport.
La comissió autonòmica estarà presidida pel representant del Consell Valencià de l'Esport i tindrà la seua seu on la tinga este òrgan.
- Comissions provincials a Alacant, Castelló i València, que seran les encarregades de l'exercici de l'activitat en el seu àmbit de competència i estaran integrades per representants de les corresponents delegacions territorials del Consell Valencià de l'Esport i de les federacions esportives implicades en els Jocs Esportius de la Comunitat Valenciana, actuant com a presidents d'estes els delegats territorials del Consell Valencià de l'Esport.
La comissió autonòmica i la provincial corresponent s'ajustaran en el seu funcionament al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
7. Inscripcions i documentació
7.1. Inscripcions.
7.1.1. Per a poder participar, l'entitat interessada haurà de formalitzar la inscripció presentant la documentació següent:
- Full d'inscripció dels Jocs Esportius de la Comunitat Valenciana. Una diferent per equip, esport i categoria en esports d'associació o una per entitat, esport i categoria en els esports individuals, emplenada en tots els seus apartats, la qual figura com a annex I de la present resolució i que estarà disponible en la pàgina www. jocsesportiuscv.es
- Llicència dels Jocs Esportius de la Comunitat Valenciana. Esta llicència serà gratuïta i l'única vàlida per a participar en els Jocs Esportius de la Comunitat Valenciana i poder ser beneficiari/ària de les prestacions d'assistència sanitària i assegurances, produïts per l'accident esportiu. Serà proporcionada en els llocs d'inscripció que es determinen en el punt 7.1.2.
En el cas de presentació incompleta de la dita documentació i conforme amb l'article 71.1 de la Llei 30/92, de 26 de novembre, l'administració requerirà a la persona interessada perquè esmene els defectes, i si la persona interessada no ho efectua dintre del termini, es dictarà una resolució en els termes que preveu l'article 42 de l'esmentada llei, decretant l'arxiu de l'expedient.
7.1.2. Es podran formalitzar inscripcions en els terminis i llocs següents:
3.7.5.3. Esports d'associació, nivell de promoció, per a totes les categories: la inscripció es realitzarà en l'ajuntament corresponent amb data límit el 7 d'octubre de 2011.
8.5.9.3. Esports d'associació, nivell d'iniciació al rendiment, indicats en la base 4: la inscripció es realitzarà en les delegacions territorials del Consell Valencià de l'Esport corresponent a la seua província amb data límit el 23 de setembre de 2011.
7.4.0.7. Esports individuals, nivell de promoció, per a totes les categories: la inscripció es realitzarà en l'ajuntament corresponent, com a mínim, amb 20 dies d'antelació a la celebració de la primera competició. Excepcionalment es podran realitzar inscripcions directament en les delegacions territorials del Consell Valencià de l'Esport. Les dites excepcions vindran determinades en les bases de competició del corresponent esport.
7.1.3. En la modalitat de futbol 11, els equips hauran d'inscriure's en els ajuntaments, que podran organitzar la corresponent fase municipal/intermunicipal, finalitzant en el dit àmbit la competició.
7.1.4. La modalitat de futbol sala presentarà un nivell únic de competició. Les entitats que desitgen participar en la modalitat de futbol sala no podran inscriure jugadors que posseïsquen llicència federada en qualsevol modalitat de futbol per a la temporada 2011/12.
Excepcionalment, i a fi de promocionar el futbol sala femení, es permetrà la seua inscripció en un equip de Jocs Esportius a esportistes amb llicència federada i que estiguen participant en competicions de categoria superior a què li correspon, per no existir lliga federada infantil i cadet.
7.1.5. Cada ajuntament enviarà, amb data límit el 18 d'octubre de 2011, a la delegació territorial del Consell Valencià de l'Esport de la seua província, degudament diligenciada, la documentació següent:
- Dos còpies de cada un dels fulls d'inscripció dels Jocs Esportius de la Comunitat Valenciana que s'hagen presentat en l'ajuntament, amb el pertinent vist i plau i data d'entrada en este.
- Informació sobre els esports per als quals s'organitzarà fase municipal o, si és el cas, intermunicipal.
- Calendari de la competició municipal en el cas que s'organitze. En el cas d'organitzar multiesport, s'haurà de remetre, a més, el projecte de l'activitat que va a realitzar-se.
- Relació dels esports i equips en què no es puga organitzar competició en categoria aleví, infantil i cadet, i, si és el cas, els equips que a pesar de tindre competició municipal sol·liciten jugar en un altre àmbit de competició.
D'estos quatre documents es quedarà una còpia l'ajuntament. Les entitats inscrites guardaran una còpia del full d'inscripció dels Jocs Esportius de la Comunitat Valenciana que presenten.
Quan els ajuntaments no remeten la documentació sol·licitada en la data indicada, s'entendrà que no participen en la present edició dels Jocs Esportius de la Comunitat Valenciana, per la qual cosa la Generalitat no assumirà cap responsabilitat derivada de l'organització de la fase municipal.
7.1.6. La inscripció en els Jocs Esportius suposa l'acceptació d'esta resolució i la seua normativa d'aplicació, a més del coneixement i acceptació de les bases de competició de la modalitat esportiva en què es trobe inscrit per a la present convocatòria.
7.2. Documentació.
7.2.1. En els encontres dels Jocs Esportius, segons l'àmbit de competició i la categoria, els esportistes, tècnics i delegats que participen hauran de presentar la documentació següent:
\* \* \* \* \*


1) El nombre màxim de jugadors en bàsquet iniciació al rendiment es trobarà detallat en les bases de competició i oscil·larà entre 12 i 15 jugadors, depenent de la diferenciació de nivells de competició que es puga establir.
(2) El nombre és d'esportistes, i si es reduïra este nombre, no podria ser substituït en cap cas per altres persones (delegat, entrenador, massatgista, etc.).
En les altres modalitats esportives el nombre màxim de jugadors vindrà especificat en les bases de competició.
\* \* \* \* \*

(1) El número máximo de jugadores en baloncesto iniciación al rendimiento se encontrará detallado en las bases de competición y oscilará entre 12 y 15 jugadores, dependiendo de la diferenciación de niveles de competición que se pueda establecer.
(2) El número es de deportistas, y si se redujera este número, no podría ser sustituido en ningún caso por otras personas (delegado, entrenador, masajista, etc.).
En las demás modalidades deportivas el número máximo de jugadores vendrá especificado en las bases de competición.7.2.2. Com a norma general s'haurà de presentar la documentació següent: el full d'inscripció dels Jocs Esportius, la llicència dels Jocs Esportius degudament emplenada en tots els seus apartats (signatura de l'esportista, segells de l'ajuntament i entitat, autorització paterna...), i documents originals o fotocòpies confrontades del DNI o passaport individual (els estrangers hauran de presentar passaport individual o targeta de resident). En les bases de competició de cadascuna de les modalitats esportives es determinaran i regularan les especificitats d'esta norma.
La validació de les llicències esportives de categoria infantil i cadet es realitzarà en les corresponents delegacions territorials del Consell Valencià de l'Esport.
Un mateix esportista no podrà diligenciar llicències per més d'una entitat en la mateixa modalitat esportiva.
7.2.3. Esta documentació haurà de posar-se a disposició dels àrbitres, jutges, representants federatius i del Consell Valencià de l'Esport, sempre que siga requerida.
8. Composició dels equips
8.1. Composició numèrica dels equips. La composició màxima dels equips serà:
9. Assistència sanitària i assegurances
9.1. L'Agència Valenciana de Salut prestarà atenció medicosanitària a través dels seus centres i institucions sanitàries, amb tots els dispositius existents en la seua xarxa, als esportistes, entrenadors, delegats i organitzadors que patisquen qualsevol accident de caràcter esportiu durant la participació en els Jocs Esportius de la Comunitat Valenciana.
Per a poder ser beneficiari/ària de les prestacions esmentades en el paràgraf anterior s'haurà de formalitzar la corresponent inscripció en els Jocs Esportius de la Comunitat Valenciana, convocats per la Conselleria de Turisme, Cultura i Esport, i disposar de la llicència esportiva dels Jocs Esportius degudament diligenciada.
No obstant això, en aquells supòsits en què el participant lesionat estiga federat, es liquidarà l'import de l'assistència amb càrrec a la respectiva mútua esportiva.
9.2. La Mutualitat General Esportiva cobrirà l'assistència mèdica continuada, posterior a la prestada en primera instància per l'Agència Valenciana de Salut, derivada d'accident esportiu que puguen patir els esportistes, entrenadors, organitzadors i delegats participants en els XXX Jocs Esportius de la Comunitat Valenciana, d'acord amb el Reial Decret 849/1993, de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competeixen.
10. Jornada, camps de joc i material de competició
En l'àmbit provincial i autonòmic, les jornades per a disputar els partits seran preferentment els dissabtes de 9 a 13 hores, podent-se disputar partits fora de l'horari establit sempre que hi haja acord per escrit d'ambdós equips i amb l'autorització de la comissió corresponent.
En les competicions provincials i autonòmiques, tots els equips d'esports d'associació que siguen designats per a jugar a casa seran els responsables d'aportar per a cada encontre el material necessari i la instal·lació adequada.
En els casos de designació d'un camp de joc neutral i en les finals autonòmiques, cada equip aportarà un baló reglamentari, així com el material necessari per al calfament.
11. Règim disciplinari
Per a resoldre les qüestions suscitades en matèria de disciplina esportiva s'aplicarà el reglament federatiu corresponent, a excepció dels punts que facen referència a sancions econòmiques.
Es crearan els següents nivells i àmbits de comités de competició:
11.1. Amb caràcter general:
- En primera instància:
En competicions municipals/intermunicipals, el comité de competició que crega oportú l'organitzador de la competició.
En competicions provincials i d'àmbit autonòmic, el comité de competició de la federació corresponent, assistit per un responsable federatiu dels Jocs Esportius de la Comunitat Valenciana.
- En segona instància:
El comité d'apel·lació de la federació corresponent, assistit per un responsable federatiu dels Jocs Esportius de la Comunitat Valenciana.
- En tercera i última instància:
El Comité Valencià de Disciplina Esportiva, que esgota la via administrativa.
11.2. En les finals per concentració:
En cas d'organitzar-se una final autonòmica per concentració, i donada la necessitat de resoldre amb caràcter urgent en els breus terminis que implica este tipus de competició:
- Per a resoldre en primera instància:
Es constituirà un comité de competició autonòmic, integrat per cinc membres del comité organitzador de la final autonòmica.
El termini d'interposició de recursos serà de dos hores des de la finalització del partit, perquè les persones interessades realitzen al·legacions i proposen les proves que estimen pertinents.
El comité de competició autonòmic resoldrà transcorregudes dos hores des de la interposició del recurs.
- En segona instància:
Es constituirà el comité d'apel·lació, integrat pel president/a del comité organitzador, que el presidirà, i per un representant de cadascuna de les federacions implicades en la concentració, actuant com a secretari/ària un membre del comité organitzador.
El termini per a la interposició de recursos davant del comité d'apel·lació serà de dos hores a comptar de que es notifique la resolució del comité de competició. Presentat el recurs, el comité traslladarà a les persones interessades perquè en les huit hores següents formulen les corresponents al·legacions, resolent el comité en les dos hores següents.
Contra la dita resolució podrà interposar-se recurs davant del Comité Valencià de Disciplina Esportiva en el termini de cinc dies. La resolució del Comité Valencià de Disciplina Esportiva posa fi a la via administrativa.